**Paziņojums par līdzdalības iespējām likumprojekta**

 **“Grozījumi likumā “Par policiju”” izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts. |
| 2. | Dokumenta nosaukums | Likumprojekts “Grozījumi likumā “Par policiju”” (turpmāk – likumprojekts). |
| 3. | Politikas joma un nozare vai teritorija | Iekšlietu politika. |
| 4. | Dokumenta mērķgrupas | Likumprojekts attiecas uz Valsts policijas un pašvaldības policijas darbiniekiem, kuri nodrošina reaģēšanu uz vardarbības ģimenē gadījumiem, kā arī uz konfliktā iesaistītajām personām un datu subjektiem, kuru datu apstrādi nepieciešamības gadījumā veiks Valsts policija. |
| 5. | Dokumenta mērķis un sākotnēji identificētās problēmas būtība | Likumprojekts ir izstrādāts:1. lai nodrošinātu, ka gadījumos, kad pastāv tūlītēji draudi, ka persona, kas atrodas mājoklī vai tā tuvumā, var nodarīt kaitējumu aizsargājamās personas dzīvībai, brīvībai vai veselībai, policija bez aizsargājamās personas rakstveida pieteikuma pieņem lēmumu, kas nodrošina personas, kas rada draudus, un aizsargājamās personas nošķiršanu;2. lai īstenotu Eiropas Parlamenta un Padomes 2019. gada 20. maija Regulas (ES) 2019/818, ar ko izveido satvaru ES informācijas sistēmu sadarbspējai policijas un tiesu iestāžu sadarbības, patvēruma un migrācijas jomā un groza Regulas (ES) 2018/1726, (ES) 2018/1862 un (ES) 2019/816 un Eiropas Parlamenta un Padomes 2019. gada 20. maija Regulu (ES) 2019/817, ar ko izveido satvaru ES informācijas sistēmu sadarbspējai robežu un vīzu jomā un groza Eiropas Parlamenta un Padomes Regulas (EK) Nr. 767/2008, (ES) 2016/399, (ES) 2017/2226, (ES) 2018/1240, (ES) 2018/1726 un (ES) 2018/1861 un Padomes Lēmumus 2004/512/EK un 2008/633/TI, prasības;3. lai nodrošinātu likumā “Par piliciju” lietotās terminoloģijas atbilstību Administratīvās atbildības likumā (pieņemts 2018. gada 25. oktobrī, stājās spēkā 2020. gada 1. jūlijā) lietotajai terminoloģijai. |
| 6. | Dokumenta izstrādes laiks un plānotā virzība | Likumprojektu tuvākajā laikā plānots izsludināt Valsts sekretāru sanāksmē. |
| 7. | Dokumenti | Likumprojekts, projekta sākotnējās ietekmes novērtējuma ziņojums (anotācija). |
| 8. | Sabiedrības pārstāvju iespējas līdzdarboties | Sabiedrības pārstāvji var līdzdarboties, rakstiski iesniedzot viedokli, iebildumus un priekšlikumus par izstrādāto projektu. |
| 9. | Pieteikšanās līdzdalībai | Viedokli, iebildumus un priekšlikumus par likumprojektu lūgums iesniegt līdz 2021. gada 1. aprīlim,nosūtot tos uz elektroniskā pasta adresi iveta.bruvere@vp.gov.lv. Iesniedzot viedokli, iebildumus vai priekšlikumus par likumprojektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), adrese, tālruņa numurs un elektroniskā pasta adrese. |
| 10. | Cita informācija | Nav |
| 11. | Atbildīgā amatpersona | I. Brūvere, tālr. 67829574, iveta.bruvere@vp.gov.lv un I. Valaine, tālr. 67829599, iveta.valaine@vp.gov.lv |